钦定古今图书集成/明伦汇编/氏族典/第035卷 > 《廖用贤尚友录》 > 龚奢
## 钦定古今图书集成/明伦汇编/氏族典/第035卷 > 《廖用贤尚友录》 > 龚奢

按《汉书赵广汉传》：广汉守京兆尹，长安少年数人会
穷里空舍，谋共劫人，坐语未讫，广汉使吏捕治，具服，
富人苏回为郎，二人劫之。有顷，广汉将吏到家，自立
庭下，使长安丞龚奢叩堂户晓贼曰：“京兆尹赵君谢
两卿，无得杀质，此宿卫臣也。释质束手，得善相遇，幸
逢赦令，或时解脱。”二人惊愕。又素闻广汉名，即开户
出，下堂叩头。